gentaiscool/nusaparagraph_topic huggingface dataset:
Masyarakat nu cicing di pedesaan mah, komo mun di pelosok anu jauh kaditu kadieu mah masih keneh berlaku sistem barter. Sistem barter teh nyaeta sistem nukeur barang make barang deui nu sabanding hargana. Misalna mun rek meuli beas, dibarter make hasil pertanian nu sejen, tapi kudu sanilai jeung sapadan hargana. Kitu oge dina takaran nana, biasana mah barter teh dilakukeun kanu sarua butuh barangna. Sabab duit hese diteangan jeung penghasilan anu terbatas, jadi lolobana masih keneh ngandelkeun sistem barter mun rek meuli barang pangabutuh teh. Sistem barter oge bisa dilakukeun ku nukeur hewan ternak. Sistem ieu teh dugi ka ayeuna ge masih berlaku di sababaraha wilayah pedesaan anu teu kajamah ku teknologi.

Topic: slice of life
Ngagunakeun transportasi umum utama na kareta bisa ngabantu pisan kana ngurangan kamacetan komo di kota-kota gede, salian ti eta naek kareta harga na jauh leuwih murah tapi nyaeta mun jam sibuk isuk jam asup kantor kareta pasti pinuh dedesekan oge sarua lamun baliknna ngke. Tapi lamun di stasiun gede biasa na geus di siapkeun loba kareta keur ngatasi eta. Tapi sapinuh pinuh na kareta dedesekan siga kumaha masih mending ti badan naek mobil pribadi nu lamun macet teu nyaho nepi ka iraha ari kareta mah tepat waktu. Make harga nu leuwih murah, tepat waktu jeung aman eta nu ngajadikeun loba jelema leuwih milih naek kareta. 

Topic: leisures
Dasarna, kripik cau ti Kota Lampung teu jauh béda jeung kripik cau umumna. Dina hal wangunna oge sarua, namung bagi pribados aya anu ngabédakeunana nyaéta kualitas cau sareng rasana. cau anu dipaké pikeun nyieun kiripik ieu kualitasna pangluhurna. Sangkan ngahasilkeun rasa keripik cau anu nikmat jeung gurih. Henteu ngan dijieun tina jenis cau kualitas unggul, tapi chip cau ti kota ieu ogé sadia dina rupa-rupa rasa anu nikmat dina létah. Lamun rasa umumna ngan aya dina rasa amis jeung asin, kiripik cau ti Lampung ieu miboga rupa-rupa rasa, mimitian ti rasa asli, asin, amis, coklat, durian, nanas, mocacino, lada, barbecue, kéju, melon, jeung sajabana. .

Topic: food & beverages
Pas mimiti ulin ka Jakarta, urang jeung Joe mondok di Millennium Hotel Sirih Jakarta. Milih didieu sabab posisina ngeunaheun deukeut ka puseur kota. Ti Statsiun Gambir mesen Gocar langsung nepi lobi hotelna. Lobi na teh lega pisan, jeung deuih aya nu maen piano, ngameh nu nungguan check in teu bosen. Asup ka hotelna oge teu eleh legana, aya 2 kasur ukuran King, TV, kaca nu gede, kulkas, bathtub, jeung korsi. Pemandanganna langit biru jeung gedung-gedung Jakarta, tuluy mun sore bisa sabari ningali sunset. Isukna dahar di restoranna, loba gambar-gambar mesjid kitu sabab suasana na rek bulan puasa. Rasa dahareunna biasa wae, jeung rupa-rupa dahareunna teu loba pilihan.

Topic: leisures
Samsak tinju nyaeta salah sahiji laat ani bisa di pake latihan dina olahraga tinju téh mindeng dieusianku gandum, keusik, rags, atawa bahan séjén, sarta biasana ditunda siling atawa napel na stand. Desain kantong ngamungkinkeun pikeun nyiksa fisik terus-terusan sareng terus-terusan tanpa pegat. Ogé, éta kedah nyerep dampak tina niup tanpa ngarugikeun pangguna. Samsak sorangan geus dipaké dina seni béladiri jeung swordplay pikeun sakabéh sajarah ditulis latihan militér. Dina beladiri sareng olahraga tarung, sapertos Karate, Sanda, Taekwondo sareng Muay Thai, kantong sareng alat-alat anu sami parantos diadaptasi pikeun latihan najong sareng manuver nyerang sanésna ogé pikeun ngembangkeun téknik punching. Kantong éta janten alat olahraga anu tiasa ningkatkeun tingkat kabugaran sareng kaséhatan anjeun. Nalika anjeun kotak ngalawan punch atanapi jalma nyata, anjeun ngalatih otot anjeun sareng ningkatkeun kakuatan awak luhur sareng kakuatan ngawangun tulang. 

Topic: sports
Aya loba ide bisnis atawa jualan anu bisa di pigawe ti imah, salah ahiji anu pangoba na nyaeta dagang dahareu. Dahareun teh kabutuhan pokok manusa,  jelema hiup pasti butuh dahar. Urang bisa nyokot paluang ieu ngeur neangan panghasilan, urang bisa muka warung sangu di imah atawa narima catering tong waka anu pantai gede, anu leutik weh heula misalkeun narima catering dahareun ka barudak anu ngekost. Barudak ngekost teh kan biasa na budak ngora keneh biasana barudak ieu teh geus capek boh anu sakola keneh, kuliah atawa geus di gawe maranehna geus kadung  hoream lamun kudud masak lamun rek dahar jadi leuwih milih meuli keur dahar. 

Topic: business
Teu ereun di usaha tempat ngumbah motor hungkul, rerencangan abdi oge nyarios yen manehna bakal ngadamel usaha cai galon. Usaha cai galon eta dibuka dicaket tempat ngumbah motor manehna. Pas abdi datang ka ditu abdi teu nyangka yen manehna nepikeun tiasa meser mobil anyar ti panghasilan usaha manehna. Tempat galon eta oge laku pisan lantaran dekeut jeung kantor jeung dipeuntaseunna aya kos-kosan. Pangaosna oge mirah, lamun urang nyandak cai sorangan pangaosna ngan tilu rebu, lamun dianteur ngan opat rebu, matak teu heran seeur anu meser ka dinya. Da anu ngarana cai mah laum aya nu dekeut pasti meser nu dekeut. 

Topic: business
Urang Sunda tos biasa ngadahar sayur-sayuran atah kanggo menu dahareun sapopoe anu disebut lalab. Biasana lalab ngan dicocol sambel oge tos cekap. Lalab eusina rupa-rupa, aya bonteng, terong, kacang panjang, leunca, aya oge dangdaunan nyaeta surawung. Surawung gaduh bau anu seungit pisan, rada mirip-mirip jeung daun mint. Rasana rada lada tapi gaduh seeur khasiat kanggo kasehatan. Surawung oge tiasa dimangpaatkeun kanggo ngagebahkeun reungit lantaran ngandung asam nitrat sareng flavoid. Carana, kahiji urang siapkeun heula daun surawung jeung batangna, pastikeun heula surawung tos garing, teu aya cai na teras dibakar di tempat anu sakirana loba reungit. Haseup bakaran surawung bakal ngahasilkeun aroma anu tiasa ngaganggu pernapasan reungit.

Topic: food & beverages
Kecapi ogé dipercaya asalna ti wewengkon Kuningan di Jawa Barat. Instrumén senar ieu biasana dipaké pikeun marengan musik kalawan galur lemes jeung pikabitaeun. Alat musik kacapi ieu nujul kana tutuwuhan sentul anu kai anu bahan pikeun nyieun alat senar ieu. Di Sunda, alat musik kacapi ieu mangrupa alat musik utama dina tembang Sunda atawa Mamaos Cianjuran jeung kacapi suling. Kiwari kacapi lain ngan ukur marengan lagu-lagu tradisional, tapi ogé lagu-lagu kontemporer. Kecapi mangrupa alat musik nu dipetik. Ieu kumaha carana maén:
Instrumén kacapi dimaénkeun ku cara nyokot.
Handapeun dipencet pikeun ngahasilkeun sora anyar atawa sakabeh kawat disada sakaligus (ti luhur ka handap atawa sabalikna) maké Klapper a.
Senar kecapi dipetikan ku karét.

Topic: culture & heritage
Ayeuna mah peran juru kunci dikalangan masarakat teh emang teu bisa digeser soalna loba peran penting nu dibawa ku juru kunci. Nu perlu diluruskeun mah nyaeta prakter atawa cara ngadoana jeung tata cara ngagelar upacara. Soalna naon wae nu ngajurus kana kasirikan kudu ditinggalkeun. Bae ngagelar upacara bareng juru kunci tapi eta ngan sebatas upacara kabudayaan jeung ulah dicampur jeung kayakinan-kayakinan nu salian ti Allah. Ieu tugas urang salerea ayeuna. Mun zaman wali songo mah geus diteundeun dasar-dasar kaislaman, ayeuna tinggal ngamekarkeun jeung nyampurnakeun hungkul. Tangtuna butuh waktu nu panjang, tapi sairing waktu nu berjalan, hal ieu bisa wae dilakukeun.

Topic: culture & heritage
Salah sahiji tarian tradisional di Indonesia nyaeta Tari Jaipong. Tarian ieu mangrupakeun jenis tarian nu asalna ti Jawa Barat. Mimitina, tarian jaipong ieu mekar di daerah Bandung jeung Karawang. Tarian Jaipong nyaeta tarian gabungan ti sababaraha kasenian tradisional, misalna pencak silat, ketok tilu, jeung wayang golek. Tidinya tarian ieu kasohor salaku tarian nu mibogaan gerakan-gerakan nu unik, energik, jeung sederhana. Teu ngan energik hungkul, tarian jaipong oge dipaenkeun ku suasana nu bodor jeung gumbir. Ku sabab eta, tarian ieu bisa ngahibur penonton nu ninggalina. Malahan teu jarang ti nu lalajo seuri ngagakgak pas ninggali pintonan tarian jaipong ieu. Maranehna nu seseurian teh sabab ngarasa kabawa ku suasana pas lalajona.

Topic: culture & heritage
Ayeuna, di daerah Kiara Payung, Jatinangor aya tempat wisata anu keur viral di media sosial. Tempat wisatana nyaeta Jatinangor National Park. Jatinangor National Park nyaeta tempat wisata anu ngagabungkeun konsep taman bunga jeung playground anu ramah anak. Nu jadi pang na loba tempat wisata ieu jadi viral nyaeta kaendahan taman jeung bangunanna nu unik. Jatinangor National Park boga hiji bangunan anu bentukna siga bangunan Kremlin di Rusia. Salian eta, aya oge fasilitas nu sejenna saperti kolam renang anak, korsel, istana balon, rainbow slide, jeung sababaraha tempat selfie anu Tiktokable. Harga tiketna kajangkau pisan. Ti Senen nepika Jumaah, harga tiketna dibandrol tilu puluh rebu rupiah. Lamun Weekend, jadi opat puluh rebu rupiah. Nganjang ka Jatinangor Park oge moal hariwang ku lapar, sabab aya pujasera anu loba pilihan jajananna.

Topic: leisures
Villa Pinus Jatiroke jadi salah sahiji villa langganan mahasiswa Jatinangor mun aya kagiatan kampus. Villa ieu lokasina di desa Jatiroke, Jatinangor. Villa ieu aya di sisi pasawahan jeung kebon hui. Kamar didieu aya dua, pahareup-hareup. Ruang tamu na hiji, jeung dapurna hiji nu nyanghareup langsung ka teras tukang. Kamar mandina aya dua, hiji wc duduk, hiji wc jongkok. Teras tukang na luas, biasa dipake ruang ngumpul. Sisi teras aya kolam lauk nu teu pati gede. Dihareupeun villa aya lahan jang parkir motor, bisa oge dipake santai atawa maen games. Villa ieu aya di sisi jalan pisan, jeing deuih paling ngan lima menitan ti jalan raya. Mun mahasiswa aya kegiatan jiga bonding, framing, jeung sajabana sok didarieu.

Topic: leisures
Poe senen kamari tanggal beureum, urang unggal libur biasana sok hudang beurang. Tapi jam genep indung ngahudangkeun ceunah pangmandikeun tarigu jeung endog rek nyieun kueh. Urang buru buru mandi terus mangkat ka tukang sayur tapi lain nu gerobak ieu mah tukang sayur anu di toko. Naha meui di tukang sayur nu di toko sakalian balanja na sangkan lengkep jeung teu bolak balik. Indung urang teh nitah meuli tariigu, endog, mantega, gula jeung pasta pandan sigana indung urang rek ngajieun bolu kukus rasa pandan anu hejo tea. Nepi di imah indung urang kacirin ges keur mulai ngocok adonan guka jeung endogna. Urang buru langsung ngabantuan nyieun adonan.

Topic: leisures
Gagasan pikeun ngajual tuangeun ti bumi anu parantos kuring lakukeun nyaéta ngadamel jajanan anu séhat sareng gampang didamel, nyaeta nyieun perkedel tahu sosis. Cara nyieunna oge gampang pisan, bahan anu dipikabutuh nyaeta tahu, endog, sosis, tipung, sayuran sapertos wortel jeung daun bawang, kitu deui penyedap rasa. Kahiji, urang tumbuk tahu make leungeun nepi ka halus. Sanggeus éta, wortel jeung bawang daun oge potong ipis-ipis. Salajengna, tambahkeun tahu nu geus ditumbuk, wortel, daun bawang, endog jeung tipung. Sambil diaduk rata, sambil ditambahan penyedap rasa supaya rasana jadi lebih gurih. Saanggeus kacampur rata, bentuk kana kapang buleud leutik tur nyimpen dina kulkas salila dua jam. Saatos padet, urang tiasa langsung ngagoreng dina minyak panas. Di sagigireun gampang nyieunna, jajanan ieu ogé sehat sarta kadaharan anu ngawaregkeun.

Topic: business
Tesla gaduh teknologi unik dina nyiptakeun mobil listrik. Kusabab batre anu dipake nyaeta rebuan sel batre litium-ion silinder leutik sarupa jeung batre anu dipake dina alat elektronik kayaning laptop. Batre ieu gaduh beurat anu cukup hampang sareng biaya produksina rendah. Basa Tesla mimiti nyieun mobil listrik, konsep gambar mobil Tesla mimiti diwanohkeun ka publik dina bulan Juli 2006. Mobil Tesla kahiji ieu dingaranan Tesla Roadster, nu  meunang sambutan positif. Ti mimiti keneh 100 unit Tesla Roadster parantos kaical ngan ukur 3 minggu ti saprak dikenalkeun. Teras dina sasih Oktober 2007, Tesla nyatet yen pesenan Roadster parantos ngahontal 200 unit. Saterusna dina bulan Mei 2008 pesenan ngaronjat jadi 600 unit.

Topic: technology
Hoverboard mangrupakeun skateboard listrik. Alat ieu oge biasa disebut ku istilah skuter swaseimbang atawa self-balancing scooter lantaran bentukna nyarupaan skuter tapi teu make cecepengan. Hoverboard nyaeta alat transportasi listrik anu mangrupa papan nu mibogaan dua roda jeung dikendarai ku cara nyaimbangkeun urang jeung ngandelkeun batre. Kendaraan ieu ngamungkinkeun penggunana jang gerak tapi teu kudu ngaboseh atawa ngadorong ngagunakeun suku maranehna. Hoverboard nu ayeuna bener-bener bisa ngapung sanajan teu luhur teuing. Hoverboard nu ngapung ieu ngandelkeun kumparan elektromagnetik jang bisa ngapung di udara. Teu lila saenggeus eta, aya hoverboard nu ngaranna Slide anu dirancang khusus jang ngapung di luhur taman skate ngaliwatan rojongan medan magnet.

Topic: technology
Jaman ayeuna jaman anu serba praktis jeung gancang , seringna manusa teu boga waktu keur beberes di imah  ayana robot sapu jeung  ngepel bisa mantuan urang ngepel jeung sasapu lantai. Pagawean ieu biasana sok elat d pigawe padahal babari jadi solusi na   bisa make robot supaya gampangmtur leuwih efisien pikeun ngabersihan imah.  Kalayan robot pel, anjeun teu kedah hariwang ngeunaan nyéépkeun waktos sareng usaha pikeun ngajaga lantai beresih. Robot sapu jeung pel na bisa ngabersihan area imah nepi ka sudut tungtung nu pang leutikna anu biasana teu beunang make sapu atawa pel biasa na. Jadi di jamin pisan lamun urang bebersih ngagunakeun robot pasti hasilna leuwih bersih. 

Topic: technology
Manajemén kauangan mangrupa salah sahiji masalah anu disanghareupan ku mayoritas penduduk Indonésia. Ieu katémbong dina hasil survéy Organisation for Economic Co-operation and Development (OECD) 2020 anu nunjukkeun yén 46 persén réspondén di Indonésia nyatakeun yén dana daruratna ngan ukur tiasa salamet saminggu. Nilik kana éta masalah, PT Bank Jago ngaluncurkeun program pendidikan Fintamin. Program ieu mangrupikeun runtuyan 'gizi' anu bakal ngabantosan ngajaga kaséhatan pribadi sareng kulawarga sareng ketahanan kauangan. Kapala Produk jeung Pemasaran Bank Jago Andy Djiwandono nandeskeun, Bank Jago narékahan pikeun mikanyaho kabutuhan masarakat, kaasup tangtangan finansial anu mindeng kaalaman dina kahirupan sapopoé. "Kalayan Fintamin, kami yakin program ieu bakal ngagampangkeun jalma pikeun ningkatkeun kaséhatan kauanganna. Pikeun ngajaga daya tahan, konsumsi Fintamin kedah dilakukeun sacara rutin sareng disiplin," saurna dina konperénsi pers.

Topic: slice of life
Tahu biasana ngan saukur digoreng hungkul atanapi ditariguan teras digoreng. Tapi urang tiasa ngadamel dahareun anyar ti tahu nyaeta ngadamel citos tahu, disebut citos lantaran ngke bentukna siga ciki. Cara ngadamelna tinggal siapkeun tahu teras dibejek-bejek nepikeun hancur teras ditambihan aci sakedik sareng cai sakedik,tong hilap tambihan oge uyah. Lamun rasana tos ngeunah adonan tiasa dibentuk panjang-panjang siga ciki teras digoreng nepika garing. Cara supados adonan tiasa dibentu panjang nyaeta bisa nganggo palastik anu tungtungna diteukteuk sakedik teras dikucrutkeun ka minyak panas supados bentukna panjang-panjang. Tong hilap dibulak-balik nepikeun garing. Lamun tos asak tahu citos ieu rasana mirip ciki, garing di luar tapi kenyal di jero na.

Topic: food & beverages
Video game nyaeta kaulinan elektronik anu dimaenkeun make kontroller atawa joystick. Videogame tiasa disetel dina konsol, komputer, handphone, tablet jeung lanu sanesna. Kaulinan pidio game ieu tos kaasup rupa-rupa genre sapertos petualangan, olahraga, simulasi, kaulinan strategi sareng anu sanesna. Kaulinan videogame oge tos kaasup sababaraha jenis konten sapertos teks, grafik, sora sareng pidio. Video game tiasa dimaenkeun nyalira atanapi babarengan sareng rerencangan jeung kulawarga. Video kaulinan oge tiasa janten cara anu pikaresepeun pikeun nyeepkeun waktos. Aya jenis video game anu kasohor, nyaeta PS5, Nintendo Switch, jeung sajabana. Pas pandemi seeur jalmi anu meser video game kanggo ngusir bosen lantaran cicing wae di imah.

Topic: leisures
Saacan tiasa dianggo jam digital teh kudu diatur heula. Cara ngatur jam digital mimiti alihkeun heula jam ka mode waktos. Cekap pencet tombol 'mode' tilu kali supados tiasa ngagentos ka mode waktos. Pencet tombol 'set' kanggo mulia ngatur waktosna. Ubah pangaturan jam ti mulai menit, jam, AM/PM, tanggal, tur dinten. Dina tahapan ieu biasana jam bakal pareum hurung, teras urang tiasa nambihan angka pikeun nyasuiakeun waktos nu leres.  Saatos waktosna tos leres, pencet tombol 'set' pikeun nyalsekeun pangaturan tur balik ka mode normal. Ahir, pencet tombol 'mode' pikeun ngonci waktos nu tos diatur. Salse, jam digital ayeuna tiasa langsung dianggo.

Topic: technology
Olahraga ekstrem nyaeta sebutan keur jenis olahraga nu dirasa nantang atawa bisa ngabahayakeun. Salah sahijina nyaeta arung jeram. Arung jeram emang dipikawanoh salaku olahraga ekstrem cai nu loba dipikaresep ku orang dewasa. Kagiatan arung jeram nu sabenerna mah nyaeta nyalusur arus walungan make parahu karet. Ngan ku sabab bahaya, jarang aya budak leutik nu miluan. Olahraga ieu biasana ngagunakeun alat siga pelampung ban, jeung aya oge nu ngagunakeun parahu karet. Dina arung jeram, biasana aya 5 nepikeun ka 7 urang jeung geus kaasup pemanduna. Di Jawa Barat loba tempat jang arung jeram, aya di Pangandaran, Pangalengan, Sukabumi, Garut, jeung nu sejenna.

Topic: sports
Ku alatan pamakéan mesin cuci ront  loading hareup kacida dianjurkeun sabab nyadiakeun hasil nu optimal. Mesin cuci muka hareup ieu diklaim gaduh kinerja téknis anu maksimal. Tapi, kira-kira 70 persén rumah tangga Indonésia milih mesin cuci dua tabung atanapi disebat jenis top load. Sanajan harga mesin cuci muatan hareup jauh leuwih mahal batan mesin cuci top loading r. Tapi, harga ieu saluyu sareng fitur anu ditawarkeun ku mesin cuci muka hareup, sapertos efisiensi sareng umur jasa anu langkung panjang. Sanaos hargana langkung mahal sareng konsumsi listrik langkung ageung. Tapi pikeun anjeun anu henteu hoyong pajeulit, mesin cuci ieu mangrupikeun pilihan anu pangsaéna. Ku kituna bisa dicindekkeun yen baju beresih atawa henteu gumantung kana jumlah detergent jeung busa dihasilkeun, tapi dina kualitas detergent jeung mesin cuci.

Topic: technology
Sholat sunah taubat salah sahiji ajaran nu penting pisan dilaksanakeun ku umat muslim. Sholat taubat hukumna sunah.Tata cara sholat taubat nyaeta mimiti maca niat sholat taubat. Tuluy takbirotul ihram, tuluy maca doa iftitah dilajengkeun su surat Al-Fatihah tuluy surat-surat pendek dina Al-Qur'an. Tuluy rukuk, sujud, duduk antara dua rukuk, sujud deui, tuluy tatih deui jang ngalaksanakeun rokaat kadua nu tuluy diakhiri salam. Beres ngalaksanakeun sholat sunah taubat dua rokaat, lantunkeun istigfar 100x sing khusuk, bari emut kana dosa-dosa urang. Beres istigfar 100x tuluy panjatkeun doa taubatan nasuha nu tos diajarkeun ku Rasulullah SAW. Sholat taubat teh bisa dilaksanakeun iraha wae.

Topic: religion
Saha wae anu resep masak komo lamun di kosan pasti hoyong ngangge alat masak anu teu raraiweuh. Biasana panci listrik janten pilihan lantaran dina hiji panci urang tos tiasa ngulub, ngagoreng, jeung nyeupan sakaligus. Panci ieu oge kaetang mirah lantaran teu ngalurakeun daya anu boros sapertos kompor listrik. Panci listrik oge tiasa dipake kanggo ngulub sabari nyeupan sakaligus. Alat masak ieu janten karesep barudak kosan lantaran panci ieu ukuranna teu pati badag jeung teu pati leutik, pas pisan lamun dipake kanggo saurangeun mah, ukuranna anu leutik ngajadikeun panci ieu gampang dibawa kamamana. Panci ieu oge tos dilengkepan ku tutup kaca anu aya bolongna.

Topic: technology
Jaman kiwari mah, loba jalma anu boga piaraan, mimitian ti ucing, anjing, kelenci, manuk, jangjangan, aya oge réptil. Naon waé jinisna, éta sato kedah dijaga supados henteu kaluar tina daérah imah sareng malah asup ka daérah imah tatangga. Perlu dipikanyaho yén aya jalma anu sieun atanapi henteu resep ayana sato di lingkungan imahna. Lamun sato anjeun asup ka wewengkon imah jalma, éta bisa dianggap ngaganggu. Janten, jaga piaraan anjeun sabisa-bisa, ku dididik supados henteu lebet ka daérah tatangga, sareng diajarkeun supados henteu miceun kotoran dimana waé. Tong hilap oge ngurus piaraan urang, soalna tatangga tiasa kaganggu ku bau atanapi ambu piaraan urang.


Topic: slice of life
Isuk-isuk biasana sok sarapan sangu, tapi sakapeung mun teu nafsu kana sangu, sok ngahaja meuli kupat tahu. Tapi teu sambarang kupat tahu, urang resepna kupat tahu Padalarang. Bedana kupat tahu Padalarang jeung kupat tahu biasana nu aya di Jawa Barat nyaeta kuahna anu kentel. Lamun biasana kupat tahu make saos kacang taneuh, mun kupat tahu Padalarang mah make kuah beureum. Kuah beureum ieu campuranan tina santen, cai, jeung bumbu lemes nu asalna tina rupa-rupa rempah jeung cabe beureum. Tuluy anu ngabedakeun jeung kupat tahu nu sejen, nyaeta aya tambahan bihun na. Lamun kupat tahu sejen mah aya tambahan toge, beda deui jeung kupat tahu Padalarang anu make bihun.

Topic: food & beverages
Delman mangrupakeun angkutan umum tradisional, lamun di kota mah geus teu aya, tapi di lembur kuring mah aya keneh. Cara nek delman, urang kudu ngadatangan ka pangkalan delmanna, teras karek bisa jalan lamun panumpangna geus pinuh, jadi teu bisa berhenti di tengah jalan. Kade oge pas milih tempat diukna, ulah caket teuing jeung bujur kudana, soalna engke bakal beunang buntutna anu buntutna oge geus kakeunaan ku tai kudana, jadi mending milih nu rada jauh atawa caket tempat kaluar. Ari di lembur mah delman teh sok dipakena ka tempat anu caket-caket wae, paling kur sabudeureun desa hungkul. Kulantaran eta mayarna oge kur dua sampe lima rebu baheula mah.  

Topic: slice of life
Upacara kaagamaan suci untuk manusia (Manusa Yadnya) nyaeta Upacara manusa geus ilahar dina agama Hindu. Umat dina agama hindu kudu lulus runtuyan upacara ti dina kandungan nepi ka maot. Ieu mangrupikeun kawajiban dasar anu kedah dilakukeun ku sadayana jalma. Aya sababaraha tahapan upacara anu kudu dilaksanakeun. Nyaéta saprak di jero kandungan, umur 12 poé, 3 bulan, 6 bulan, gedé, motong huntu, nepi ka kawin. Di sababaraha daérah, upacara ieu sering dilaksanakeun sakali atanapi sababaraha kali, gumantung kana adat sareng kapercayaan. Malah aya deui upacara-upacara tambahan dumasar kana budaya lokal. Sakabéh runtuyan ieu boga tujuan pikeun ngawétkeun kahirupan, atikan, sarta hususna keur purifikasi spiritual tina jiwa.

Topic: religion
Masih keneh di suku Gunung Manglayang, aya tempat wisata alam anu tos seeur didatangan ku wargi Bandung, nyaeta Curug Cilengkrang. Lokasina aya di Cilengkrang, Jawa Barat. Curug ieu cocok pisan kanggo saha wae anu hoyong nyantai sabari ngojay. Aya lima curug di Curug cilengkrang anu tempatna dekeutan, kahiji namina Curug Batu Peti, kadua Curug Papak, katilu Curug Batu Panganten, kaopat Curug Kacapi jeung nu utamana Curug Cilengkrang.Tempat anu dikelola ku Perum Perhutani ieu jarakna teu jauh ti Kota Bandung, ngan sapuluh kilometer. Jalur ka Curug Cilengkrang lumayan nguras tanaga, upami bade ka tempat ieu tong hilap mawa cai anu cekap kanggo di perjalanan.

Topic: leisures
Transportasi wisata nupaling sering di tingali ayeuna Delman nyaéta alat transportasi anu bentukna siga gerbong anu roda dua ditarik ku kuda. Kuda mangrupa salah sahiji sato anu sok jadi babaturan jeung manusa pikeun ngamangpaatkeun kakuatanana. Sensasi naek delman bari ngadenge sora ketokan saptu kuda mun delman na maju tak tok tak tok jadi pangalaman sorangan. Biasana delman loba di panggihan dina pasar pasar atawa tempat iburan atawa tempat nu aya karamean saperti lamun di jakarta urang bisa manggihan loba  delman di kota tua. Harga sakali kuriling sajauh babaraha ratus meter naek delman termasuk wajar kurang leuwih saratus rebuan harga sakitu termasuk murah. 

Topic: leisures
Jumaah nyaéta poé mulya dina Islam. Awal sholat Jum'at dasarna dituduhkeun nalika Nabi Muhammad keur di Mekah  rek hijrah ka Madinah jeung  sababaraha sahabat hijrah munggaran ka Madinah, Rasulullah ngutus Mus'ab bin 'Umair pikeun ngajarkeun Islam ka urang Madinah. Mush'ab ogé dipenta pikeun ngumpulkeun jalma dina poé Jumaah pikeun ngalaksanakeun solat dua rakaat. Ieu kumaha sababaraha ulama siirah nyimpulkeun yén jalma anu mimiti ngalaksanakeun solat Jumaah nyaéta Mus'ab bin 'Umai. Sholat Jum’at diwajibkeun pikeun satiap umat Islam anu mandiri, sehat, sareng cerdas. Kalayan dalil Al-Qur'an surat Jumu'ah ayat 3. Hadits séjénna anu nuduhkeun pentingna solat Jumaah diriwayatkeun ku Imam Tirmidzi jeung Ibnu Majah ti Aus bin Aus Ats-Tsaqafiy. Nyaéta pikeun jalma anu datang awal pikeun solat Jumaah dina kaayaan wajib mandi, tuluy ngadangukeun khutbah. Maka Allah ngaganjar saban léngkahna nuju ka masjid kalayan pahala sataun.

Topic: religion
Lrangan jeung pamali ogé ditepikeun ku sesepuh adat di Désa Kanekes, Kabupatén Lebak, Banten, Jaro Saija. Nurutkeun manéhna, lahan adat Baduy ngabogaan legana 1.101,85 héktar anu kacatet dina Peraturan Daerah Nomor 32 Tahun 2001. Salian ti alam, urang luar anu nganjang ka Baduy Dalam ogé dipénta ulah nyokot gambar dina sagala rupa, kaasup poto. , kaasup video tina sagala rupa recorder. Anu ngadatangan dilarang ngalanggar aturan anu geus ditetepkeun ku masarakat adat sangkan henteu ngarugikeun loba pihak. Sawatara wewengkon padumukan anu bisa jadi teu diabadikan nyaéta Kampung Cibeo, Kampung Cikeusik jeung Kampung Cikawartana. Ceuk bapana Mursyid, upama ieu aturan téh geus dijieun jeung kudu diturut ku sakumna unsur masarakat.

Topic: culture & heritage
Kaulinan Feeding Frenzy dikaluarkeun ku pausahaan games ti Amerika PopCap. Games ieu teu pernah gagal janten karesep barudak leutik jaman taun 2000-an. Kaulinan ieu janten paporit lantaran teu nyieun urang bosen. Dina kaulinan ieu urang kedah ngadahar lauk-lauk anu ukuranna leuwih leutik ti awak lauk anu nuju dimaenkeun ku urang. Beuki lila lauk anu dimaenkeun bakal ngagedean lantaran manehna seeur ngadahar lauk. Aya oge sababaraha bonus anu tiasa didahar ku lauk jeung aya oge musuh lauk anu kedah dihindarkeun. Salian ti ngadahar lauk sing loba, urang oge kedah ngahindar ti lauk-lauk badag sareng buas sapertos hiu jeung monster laut anu bakalan bulak-balik. 

Topic: technology
Jualan tiung bisa jadi salah sahiji ide jualan di imah nu ngajangjikeun. Lantaran aya loba rupa-rupa tiung nu keur dipikaresep ku batur jeung bisa ku urang jadikeun salaku ide jeung peluang usaha nu bisa urang gawean di imah. Bisnis ieu bisa laris komo deui mun pas rek Idulfitri jeung bulan puasa. Rupa-rupa tiung nu bisa dijual di antarana, Pashmina, ieu bentukna pasagi panjang. Tiung ieu teu kudu make jarum jang ngaitkeunna. Bisa oge tiung instan, salah sahiji tiung nu siap dipake. Tinggal diayakeun warna-warna anu kekinian ngameh teu monoton jeung beda ti nu sejen. Siga warna beige, sage, jeung nu sejenna.

Topic: business
Geus ngajalin hubungan pernikahan mah sagala oge sok jadi maklum. Nu tadina canggung jeung isin, jadi hal nu biasa wae. Nu tadina aya gengsi jeung rasa sekat ge geus nikah mah dileungitkeun da geus biasa ngajalani kahirupan babarengan. Dina sagala hal ge dilakukun babarengan, atawa ku cara silih bantuan jeung ngartikeun. Dugi ka muka usaha babarengan teh kan butuh silih percaya jeung silih dukung. Mun suami keur damel, istri bantuan support, kitu oge sabalikna. Mun istri cape kana padamelan imah, suami kudu ngartikeun ku cara ngajak refreshing atawa apresiasi. Sabab hidup babarengan mah butuh saling dukung supaya bisa babarengan berkembang.

Topic: slice of life
Ngagogoreng nyaeta dosa anu dibenci ku Alloh SWT sarta wajib dijauhan ku umat Islam. Sacara étimologis, ghibah asalna tina basa Arab (tina kecap ghaabaa yaghiibu ghaiban), anu hartina ghaib, henteu aya. Dumasar étimologi ieu, bisa dimangpaatkeun yén gosip téh mangrupa wujud 'henteuna jalma' dina hiji paguneman. Sedengkeun numutkeun Kamus Besar Bahasa Indonesia, gosip nyaeta kagiatan ngadongengkeun kagorengan (aib) atawa gosip batur. Gosip nyaéta kalakuan anu nyarioskeun perkawis goréng atanapi aib jalma sanés. Sanaos anu diomongkeun saluyu sareng kanyataan, gosip tetep kalakuan anu teu adil.Dina Islam, goblog dilarang pisan sabab bisa ngabalukarkeun fitnah. Punten bilih aya nu ngagogoreng malah diibaratkeun ngadahar bangkai lanceukna sorangan. Goblog ogé mangrupa kalakuan anu deukeut pisan jeung kalakuan goréng séjénna saperti dengki, dengki, jeung fitnah. 

Topic: religion
Sateuacan janten Nabi, Yusuf ngalaman sababaraha ujian anu beurat pisan, saatos manehna janten tiasa kempel deui sareng kulawargina, ujian kanggo Yusuf teu ereun di dinya. Salila manehna gawe di karajaan, aya hiji awewe anu resep ka Yusuf lantaran manehna gaduh sifat anu bageur, jujur, gaduh akhlak anu mulia sareng dipasihan raray anu kasep. Pamajika Qiftir, Zulaikha bogoheun ka Yusuf, manehna ngagoda Yusuf, tapi Yusuf ngahindar. Sabari era, Zulaikha anu keheul langsung ngapitnah Yusuf, bejana Yusuf anu ngagoda manehna. Qitir langsung ambek, Yusuf dipenjara. Dina penjara Yusuf katelah jago nafsirkeun mimpi. Hiji waktos Raja Mesir ngimpi, tapi teu aya hiji-hiji acan jelma anu tiasa nafsirkeun ngimpina iwal ti Yusuf.

Topic: religion
Urang kedah sabar nyaghareupan ujian anu dipasihan ku Alloh lantaran Alloh bakal masihan ujian ka saha wae anu iman ka Alloh. Alloh bakal masihan ujian jeung sakedik rasa kasieun, sakedik kakurangan. Tapi jalmi anu sabar mah bakal ngabalikeun sadayana ka Alloh. Tahap iman ka Alloh nyaeta lamun urang geus percaya dina hate, Alloh bakal masihan urang ujian pikeun ningal sakumaha yakin urang ka Alloh, ka kawasa Alloh. Lamun tina ujian eta urang tetep percanten jeung taat ka Alloh, artina urang geus lulus eta ujian, tapi lamun sabalikna urang malahkah ambek jeung ngalanggar parentah Alloh, artina urang can yakin ka Alloh. 

Topic: religion
Dina konvénsi Panitia Antarpamaréntah pikeun Perlindungan Warisan Budaya Intangible ti 29 Nopémber nepi ka 4 Désémber 2015 di Windhoek, Namibia, UNESCO ngaku tilu genre tari tradisional di Bali, Indonésia, salaku Warisan Budaya Intangible saatos diusulkeun ti taun 2011. tilu genre anu dipikawanoh nyaéta jenis Wali (tari sakral), Bebali (semi-sakral/tari upacara) jeung Balih-balihan (tari pikeun tujuan hiburan). Tarian Wali jeung Bebali ngan bisa ditari di tempat jeung waktu nu tangtu. Tari Wali dilaksanakeun di palataran jero candi sarta tari Bebali dipintonkeun di palataran tengah (jaba Tengah). Sabalikna, tari Balih-balihan ditarikeun di palataran luar candi (sisi jaba) dina acara hiburan. Tilu génré diwakilan ku salapan tari, anu ngagambarkeun fungsi jeung tradisi kahirupan masarakat Bali.

Topic: culture & heritage
Yolla Yuliana teh salah sahiji atlet voli kabanggaan Kabupaten Bandung Barat. Anjeunna tos ngiringan sababaraha event voli nu sadayana kenging wae juara. Anjeunna gaduh ringgi badan 180 cm, katingalna meuni ngemplad pisan jangkungna. Posturna nu alus oge jadi salah sahiji oenunjang karirna. Awak alusna teh dijaga masing benee pisan, tina mulai olahragana, nutrisi nu asup kana awak, jeung porsi dahareun na teh sagala diatur pisan masing tarapti. Hal ieu supaya ngajadikeun awak anjeunna tetep kajaga, moal melar, jeung sajabana. Ku kituna, yuk ah urang coba jaga kasehatan awak sorangan ku cara ngatur sagala rupa nu asup kana awak! Ulah nepi ka sembarangan!

Topic: sports
Naek gunung kaasup olahraga nu ekstrim kusabab tiasa ngabahayakeun hirup. Naek gunung teu tiasa sembarangan aya perkawis nu kudu diperhatikeun. Kusabab urang bakal naek gunung arurang kudu make peralatan nu ngabantos urang naek, sapertos sapatu gunung, trekking pole, carrier, tenda sareng sajabana. Dibabaraha gunung urang kudu mawa jaket atawa baju haneut kusabab makin luhur gunung makin tiris hawana. Lamun naek gunung urang teh kudu mawa loba kadaharan kusabab naek gunung teh teu sajam dua jam nanging sapopoe komo aya nu nika berpoe-poe. Awak urang kudu kiat nyandak barang babawaan nu loba dina carrier. Naek gunung oge kudu apal medan sareng situasi di sakitar ngarah teu ngabahayakeun hirup urang.

Topic: sports
Nya acak-acakan, ujug-ujug hayang ngajual es krim homemade. Dijual ka barudak deukeut imah, tadina mah sok sok nyieun es krim sorangan, tapi rek dijual. Tapi kulantaran can boga pangalaman wirausaha, kuring teu ngarti kumaha ngitung modal jeung sabaraha ngajualna, jst. Kuring mah googling heula, nu utama mah terus promosikeun ka barudak nu mampir ka imah, da kabeneran ema mah aya warung makan jeung jajanan di imah. És krim sapertos kieu. Sarta naon ngajadikeun eta senang éta kuring ngajual eta pikeun 2.000 per cangkir. Unggal waktos aranjeunna nampi artos ti murangkalih aranjeunna mikir sapertos kieu Hei, anjeun damel nyalira anjeun tiasa nampi seueur ieu anjeun ngagaleuh ngan ukur meunang hiji cangkir ajahhhh.

Topic: business
Sateuacan aya mesin cuci, jalmi biasa nyeseuh acuk nganggo lengeun, teu lila dijieun alat-alat kanggo ngabantos nyeseuh sapertos sikat jeung panggileusan. Kadieunakeun mulai aya mesin cuci anu nyieun kagiatan nyeseuh jadi leuwih gampang. Mesin cuci listrik kahiji di dunya diciptakeun ku urang Amerika anu namina David Alva Fisher dina taun 1910. Sanajan tos aya jalma anu mendakan mesin cuci sateuacana, tapi masih keneh meriyogikeun tanaga manusa. Mesin cuci listrik mimiti ayana henteu sapertos mesin cuci ayeuna, anu gampang pisan dianggo. Mesin cuci dijalankeun make tanaga listrik. Tinggal asupkeun baju ka tabung, teras asupkeun cai, ngke mesin ieu bakal muir sorangan.

Topic: technology
Dina acara milangkala Jawa Barat, bakal diayakeun penapilan alat musik karinding ku dua ratus jalma. Tah penampilanna bakal dibawakeun ku pegiat seni karinding di Jawa Barat. Kukuh nu mangrupakeun anggota seni karinding di Bandung, gaduh oge kasempetan jang tampil dina ieu acaa mewah. Kukuh kacida pisan bungahna. Unggal poe menjelang hari H, Kukuh sok diajar di aula pemda kota Bandung. Biasana persiapan na teh di sababaraha bulan rek tampil. Pas menjelang hari H, Kukuh dibai acuk pangsi kangge seragaman. Alhamdulillah pas penampilan berlangsung, Kukuh tiasa lancar nampilkeun karindingna jeung deuih disiarkeun langsung dina sababaraha stasiun TV. Ieu jadi salah sahiji kabanggaan luar biasa jang pangalaman Kukuh.

Topic: culture & heritage
Kajuaraan AFF anu ngaran lengkepna nyaeta Kejuaraan Federasi Sepak Bola Indonesia. Kajuaraan AFF ieu samemehna dingaranan Piala Macan jeung Piala AFF Suzuki (kusabab sponsor) sarta diganti deui jadi Piala AFF Mitsubishi Electric (AFF Mitsubishi Electric Cup) nyaeta kajuaraan maen bal internasional antar nagara di daerah Asia Tenggara. Turnamen ieu diayakeun unggal dua taun ku ASEAN Football Federation (AFF). Mimitina, kajawaraan ieu disebut Piala Tiger anu dimulai dina taun 1996 di Singapura. Dina kajuaraan kahiji dilaksanakeun, Thailand meunang kajuaraan sanggeus ngelehkeun Malaysia kalawan skor 1-0 di final. Salah sahiji pamaen Indonesia di Piala Tiger taun 1998 ngahaja ngasupkeun bal ka gawang sorangan. 

Topic: sports
Dina hiji kasempetan, kuring disungkeun pendapat ngenaan mesin cuci anu dua tabung jeung mesin cuci anu satabung, mana nu leuwih dipikaresep. Terus terang, pikeun kuring mah mending keneh mesin cuci anu dua tabung. Sabab, mesin cuci nu dua tabung mah misah antara tabung paragi ngagiles jeung tabung paragi ngeringkeun. Dimana salah sahiji aya karusakan teh masih aya nu bisa dimanfaatkeun. Misal anu rusak tabung pengering, tabung paragi ngagilesna masih bisa digunakeun. Sedengkeun mesin cuci anu satabung mah lamun aya karusakan teh, tos we teu tiasa digunakeun pisan salami can diservis mah. Jadi numutkeun pikiran Kuring mah mun rek meser mesin cuci, mending keneh nu dua tabung.

Topic: technology
Dana darurat ieu ngagaduhan peran anu penting dina perencanaan kauangan kusabab sifat kajadian anu ngadadak tiasa nyababkeun kauangan pabalatak sareng tiasa nyababkeun kabutuhan anu teu terpenuhi. Jumlah dana darurat tangtuna béda-béda ti hiji rumah tangga ka nu séjénna, gumantung kana pangasilan jeung pangabutuh nu dibutuhkeun ku unggal kulawarga. Saenyana keur jomblo, dana darurat minimal 4x tina biaya hirup bulanan, keur nu geus kawin 6x, lamun nu geus boga budak hiji 9x, jeung saterusna. Dasarna, dana darurat ieu kedah cekap pikeun nyumponan kabutuhan anjeun dugi ka anjeun tiasa uih deui ka kondisi anjeun ngamimitian. Dana darurat mangrupikeun strategi pikeun ngajaga kauangan kulawarga anjeun tina bangkrut bahkan kamiskinan. Upami anjeun gaduh dana darurat salami 6 bulan, hiji dinten nalika anjeun kaleungitan panghasilan, anjeun masih gaduh waktos salami 6 bulan ka hareup pikeun milarian padamelan atanapi sumber panghasilan nu énggal.

Topic: slice of life
Tali skipping nyaeta alat olahraga nu cukup loba digunakeun. Sabab olahraga lompat tali kasebut babari dipigawena. Lompat tali kaasup kana olahraga kardio. Ku lantaran kitu, lompat tali skipping mibogaan loba mangpaat jang kasehatan. Tapi sanajan sederhana, gerakan lompat tali bisa ngaronjatkeun kabugaran jantung jeung paru, mantuan ngabakar lemak awak, sarta ngalatih kakuatan otot suku. Jang ngalakukeunna, teu kudu riweuh ka luar imah. Cukup sadiakeun tali skipping tuluy geus bisa ngalakukeun lompat tali di buruan imah. Aya loba tali skipping nu bisa dibeuli. Tiap produk mibogaan karakteristik jeung kaunggalanna sewang-sewangan. Jadina kudu bener milih jenis tali nu luyu jeung kabutuhan urang.

Topic: sports
Saha nu teu wawuh kana hiji carita rayat nu kawentar kamana-mana, judulna kisah Malin Kundang. Ieu kisah teh asalmulana ti daerah Sumatera Barat. Kisah Malin Kundang nyaritakeun ngeunaan kalakuan doraka ti buda ka kolot. Kacaritakeun aya hiji jalma nu ngaranna Malin Kundang ngabogaan sipat nu angkuh, sombong, jeung eraeun ngakukeun indungna. Indungna nyampeurkeun ka tempat rantau Malin Kundang, tapi teu diwaro, kalah di usir kasar ku Malin Kundang. Indungna ngarasa nyeuri hate, tuluy bari ceurik ngutuk Malin Kundang jadi batu. Teu lila, awak Malin Kundang ubah jadi batu jeung sujud ngenta hampura ka kolotna, tapi geus telat sabab hampir sakujur awana geus jadi batu. Dugi ka ayeuna batu Malin Kundang teh aya keneh, jeung deuih jadi tempat wisata sejarah nu lumayan seueur diminati ku wisatawan.

Topic: culture & heritage
Liburan akhir taun sareng kulawarga mangrupikeun salah sahiji hal anu paling penting pikeun kulawarga. Liburan ieu henteu ngan ukur nyayogikeun waktos anu berkualitas sareng kulawarga, tapi oge masihan seueur mangpaat pikeun kulawarga. Kahiji, libur ahir taun jeung kulawarga bisa nguatkeun hubungan kulawarga. Ku ngalakukeun kagiatan babarengan dina mangsa lebaran, kulawarga bakal leuwih deukeut jeung leuwih akrab. Ieu bakal nyiptakeun suasana kulawarga anu harmonis. Kadua, liburan akhir taun sareng kulawarga tiasa janten sarana pikeun ngaleungitkeun setres sareng bosen. Saatos dinten anu panjang damel atanapi diajar, liburan sareng kulawarga anjeun tiasa nyayogikeun waktos anu sae pikeun ngahaneutkeun suasana di kulawarga. Katilu, liburan akhir taun sareng kulawarga tiasa janten kasempetan pikeun ngenal tempat-tempat enggal tur ngalaksanakeun kagiatan anu pikaresepeun. Liburan sareng kulawarga tiasa janten kasempetan pikeun ngajalajah tempat-tempat anu acan pernah disaba ku sarerea, nyobian kagiatan anu teu acan kantos dilakukeun, sareng nambah wawasan nu aya di sabudeureun urang. Ku alatan eta, ulah dugika kaliwat waktos liburan ahir taun sareng kulawarga.

Topic: leisures
Mandau nyaeta sanjata tradisional suku Dayak, Kalimantan. Mandau diyakini ngandung unsur magis nu kentel pisan jeung masyarakat Dayak. Manda dijieunna tina bahan besi mantikei asli saluruhna. Bentuk mandau dijieun saalus mungkin sabab ngarepresentasikeun kahormatan sasaorang. Biasana mandau pinuh ku lukisan khas suku Dayak. Bentuk mandau nyaeta panang jeung diujungna lancip nyiripit. Di beulah nu teu seukeutna teh sok dilukis sakumaha alusna supaya jadi daya tarik. Dina mandau baheula pisan mah aya nu ujung gagangna sok make rambut. Tah rambut eta teh mangrupakeun simbol atawa rambut asli jelama nu sempet kabunuh ku mandau eta supaya roh na tetep ngahiji jeung mandau.

Topic: culture & heritage
Dinten kamari Uji ngiringan pasanggiri lagu daerah tingkat SMA sakabupaten Tasikmalaya. Tempatna yaeta di SMAN 1 Kota Tasikmalaya. Uji ngiringan jadi perwailan sakolana, SMAN 3 Tasikmalaya. Alhamdulillah Uji kenging juara 2 tina total aya 80 peserta. Lagu nu dihaleuangkeun ku Uji nyaeta lagu Bubuy Bulan. Uji sempet teu percaya jeung ngarasa minder kana kamampuan nana, tapi hasilna nunjukkeun yen Uji teh memang gaduh kamampuan nu hade jeung layak dina ieu pasanggiri. Beres ngiringan pasanggiri, Uji dipanggil ku kapala sakola sabab bade dipasihan apresiasi mangrupa beasiswa SPP salami sataun. Alhamdulillah Uji kacida pisan bungahna. Hal ieu ngajadikeun Uji makin sumanget latihan vokalna kangge persembahan acara-acara di sakola.

Topic: culture & heritage
Pikeun anjeun anu nembé ngagaleuh sélulér Android énggal, ieu léngkah-léngkah sareng cara nyetél sélulér Android énggal. Selapkeun heula kartu SIM sareng hurungkeun telepon sélulér. Pastikeun batré HP tos dicas pinuh. Kadua, pilih basa anu bakal digunakeun. Saran abdi nganggo basa Indonesia. Nanging, anjeun ogé tiasa milih basa Inggris. Katilu, sambungkeun jaringan ka Wi-Fi atawa data internét. Kaopat login akun Gmail. Salajengna, upami anjeun saacanna nganggo telepon sélulér Android, anjeun tiasa milih ménu cadangan. Ku cara éta, sadaya data dina sélulér anu lami bakal otomatis dialihkeun kana sélulér énggal. Kalima, setel tanggal jeung waktu dina handphone.  Kagenep, setel sandi, boh make PIN, pangenal raray, atawa sensor sidik.  Katujuh aktipkeun Google Assistant pikeun milarian nganggo sora.  Sareng tungtungna, mimitian unduh aplikasi sareng kontén anu anjeun pikahoyong.

Topic: technology
Di jaman Rosululloh SAW, salian digunakeun jang sholat, dzikir jeung itikaf. Masjid oge bisa digunakeun jang kapentingan sosial. Saperti jang tempat diajar jeung ngajarkeun elmu, ngarawat nu gering, mereskeun hukum, jeung sajabana. Dina perjalanan sejarahna, masjid geus ngalaman perkembangan anu gancang, boh dina bentuk bangunan atawa fungsi jeung peranna. Hampir bisa disebutkeun, di mana aya komunitas muslim pasti didinya aya mesjid. Lamun sacara makro peran masjid nyaeta salaku sarana tempat kumpul atawa musyawarah, diskusi, pusat dakwah, kagiatan sosial, pembinaan, jeung sajabana. Loba mesjid diadegkeun umas Ilam, boh masjid umum, masjid sakolaan, masjid kantor, masjid kampus atawa nu sajenisna. Masjid diadegkeun jang minuhan hajat umat kana rupa-rupa aspek kahirupan khususna kabutuhan spiritual.

Topic: religion
Jaman baheula, jalma-jalma digegerkeun ku televisi. Sanajan televisi ieu tiasa digolongkeun salaku barang anu kacida mahalna dina jaman na. Ku lantaran eta, di jaman baheula, jalma anu boga televisi ieu bisa dianggap langka. Eta sababna loba jalma anu ngarempel ngan saukur meh bisa lalajo televisi. Di jaman baheula, televisi teu acan boga warna, layar televisi heubeul masih keneh hideung bodas. Sanajan ngan hideung sareng bodas oge geus kaasup barang anu mewah. Baheula loba jalmi anu ngabelaan ngadatangan imah batur ngan saukur meh bisa lalajo tipi. Biasana ngan jalmi anu beunghar hungkul sapertos Kades atawa konglomerat anu boga tipi di imahna. 

Topic: technology
Léngkah munggaran upami urang badé jualan di TikTok Shop, nyaéta ngadamel akun bisnis heula. Sateuacan ngamimitian jualan di TikTok Shop, urang kedah nyieun akun TikTok pribadi urang janten akun bisnis. Upami urang tos beres, urang tiasa ngedit profil urang, tina nempatkeun poto profil anu pikaresepeun dugi ka ngeusian bio urang ku inpormasi bisnis anu lengkep, tong hilap nambihan tautan toko onlinena. Lengkah kadua, nyieun eusi konten anu dipikaresep. Ku unggah kontén anu pikaresepeun, urang tiasa narik pangguna TikTok pikeun ningali bisnis sareng ogé produk anu urang jual. Eusi munggaran tiasa janten bubuka pikeun bisnis urang. Salajengna, urang tiasa nyiptakeun kontén anu ngenalkeun produk, sistem penjualan, harga, sareng sistem bungkusanna. Tong hilap pilih lagu pengiring anu ayeuna nuju viral supados konten urang janten viral. Salajengna, jieun caption anu unik, sareng pasang dina waktos anu pas. Tungtungna, tong hilap nganggo hashtag sareng konsistén nyiptakeun kontén.

Topic: business
Salah sahiji parentah bagi kaum muslim perempuan nyaeta ngaunakeun jilbab. Ngagunakeun jilbab hukumna wajib sabab nutupan aurat. Aurat perempuan teh nyaeta ti ujung rambut dugi ka ujung kaki kecuali telapak panangan jeung raray. Tah, bagean nu sanesna kedah wajib ditutupan ngangge nu namina jilbab. Bahkan, sahelai rambut nu katembong oge kasebat keneh aurat bagi perempuan mah. Mun aurat katingali kunu sanes mahromna, maka hukumna dosa. Sabisa mungkin urang salaku mislimah kedah ngangge jilbab sing tarapti supados dijauhkeun tina sagala fitnah sareng hal buruk salila di dunia. Jilbab ge janten identitas nu ngarepresentasikeun umat muslimah, nu ngandung makna penjagaan ka diri sorangan.

Topic: religion
Sababaraha menit saeeugeus tugas kelompok ngajieun kueh, anjeuna geus siap. aranjeunna langsung ngabuka kuehna tina oven. "Muhun, ayeuna jajan urang geus nyeiun kueh. Urang kudu ngahias kuehna !” ceuk Yuni. aranjeunna teras ngahias jajan nganggo krim, permen coklat, sareng strawberries. Tara!!! jajan homemade maranéhanana geus réngsé. "Hayu, urang ngaraosan kuéh," saur Rita teu sabar. Rita jeung Yuni langsung ngadahar jajan nu dijieunna. "Hm, kueh urang enak" ceuk Rita bari ngadahar jajanna. "Oh enya, rek di ajar masak?" manehna nanya. “Kabagéan,” walon Yuni.
"Hayu, urang teraskeun tuangeun jajan. Tong hilap dirarancang kanggo kulawarga anjeun," saur Yuni. "Oke," ceuk Rita ngacungkeun jempol.
Éta ogé balik pikeun ngarasakeun kueh homemade maranéhanana.

Topic: food & beverages
Seblak ieu dahareun anu ges terkenal jeung loba di pikareseup ku batur, utama na ku anak muda. Seblak teh asalna ti Jawa Barat umumna mangrupa rupa-rupa eusian saperti kurupuk kenyal, mi, makaroni, bakso, aci anu di banjur cikur jeung sambel cabe. Tapi makin kadieu seblak loba make inovasi make loba piliheun toping na saperti sayur, bakso, sosis, daging hayam, endog jeung sajabana. Kecap 'seblak' sarua hartina jeung rasa kadaharan sorangan, ibarat diseuseut. Matakna loba batur ceunah ameh teu lieur atawa ngalampiaskeun masalah nyeri hatena ngadahar seblak ameh cenghar da lada. Kecap seblak sorangan mangrupa gabungan tina kecap segak jeung nyegak anu asalna tina basa Sunda anu hartina 'nyesek'. Rasa seblak ieu biasana dicirian ku ngagunakeun kencur atawa kencur. Ku kituna, ciri has kadaharan seblak nyaéta rasa cikur tina bumbuna. 

Topic: food & beverages
Puncak Manglayang teh gaduh dua puncak. Aya puncak utama, aya oge puncak timur atawa puncak bayangan. Tapi paporit abdi mah puncak bayangan, sanajan leuwih pondok ti pada puncak utama tapi puncak banyangan ieu langkung sae ti puncak utama lantaran urang tiasa ningal awan jeung langit, janten tiasa popotoan siga laut di luhureun awan. Jalur ngadaki ka puncak bayangan langkung sesah jeung langkung leeur, janten urang kedah langkung ati-ati. Tapi teu sawios lantaran sesahna oge saluyu jeung hasilna. Lamun dipiwarang milih bade ka Manglayang puncak utama atawa puncak bayangan, abdi jelas bakalan milih puncak bayangan. Tapi lamun panasaran hoyonh nyobian dua na na urang tiasa ka ka puncak bayangan ngaliwatan puncak bayangan.

Topic: leisures
Suling mangrupakeun salah sahiji alat musik tradisional. Suling dijieun tina awi jeung cara ngamaenkeunna nyaeta ku cara ditiup. Suling mangrupakeun salah sahiji alat musik nu kasohor di kalangan suku Sunda. Awi nu digunakeun jang nyieun suling biasana ukuranna leutik jeung aya tutupan dina tungtungna. Awi eta dibolongan make jarak jang ngatur nada. Biasana suling dibolongan teh aya opat nepikeun ka 6 bolongan. Lamun musik biasa mah mibogaan tangga nada do-re-mi-fa-so-la-si-do, suling Sunda mah mibogaan tangga nada da-mi-na-ti-la-da. Suling Sunda ngahasilkeun nada nu halimpu pas ditiup teh jeung boga ciri khas, jadi bisa ngabedakeun jeung sora suling ti daerah nu sejenna.

Topic: culture & heritage
Di daerah Sumedang aya tempat wisata hidden gem nu kasorang kamana-mana. Ngaran tempatna nyaeta wisata Kampung Ciherang. Lokasina aya di Cijambu, Tanjungsari. Akses jalan na nyaeta ti masjid besar Tanjungsari tuluy belok ka jero. Jalan na alus diaspal, lewat perkampungan warga nepi ka jalan kebon. Tempat wisata ieu teh ayana di tengah kebon pinus. Wahana na nyaeta aya area outbond, kolam cai alami, jeung spot popotoan. Osok seueur pengunjung nu datang kadieu sabab kabita ningali na instagram. Komo mun weekend mah sok kadang pinuh ku pengunjung. Ieu tempat wisata jadi salah sahiji wisata paporit urang Sumedang sabab nyayogikeun kaendahan alam nu masih asri keneh.

Topic: leisures